ΕΙΣΗΓΗΣΗ ΓΙΑ ΤΗΝ ΕΓΚΡΙΣΗ ΑΠΟ ΤΗ ΡΑAΕY ΤΗΣ ΑΠΟΦΑΣΗΣ EnExClear ΜΕ ΘΕΜΑ «Χρεώσεις και Τέλη EnExClear ως Φορέας Εκκαθάρισης για την Εκκαθάριση Συναλλαγών Αγοράς Επόμενης Ημέρας και Ενδοημερήσιας Αγοράς»

ΑΠΟΦΑΣΗ 6 «Χρεώσεις και Τέλη EnExClear ως Φορέας Εκκαθάρισης για την Εκκαθάριση Συναλλαγών Αγοράς Επόμενης Ημέρας και Ενδοημερήσιας Αγοράς»

Η ΕΤΑΙΡΕΙΑ ΕΚΚΑΘΑΡΙΣΗΣ ΣΥΝΑΛΛΑΓΩΝ ΧΡΗΜΑΤΙΣΤΗΡΙΟΥ ΕΝΕΡΓΕΙΑΣ Α.Ε.

Αφού έλαβε υπόψη τις διατάξεις των ενοτήτων 6.1 και 6.2, του Κεφαλαίου 6 του Κανονισμού Εκκαθάρισης Συναλλαγών Αγοράς Επόμενης Ημέρας & Ενδοημερήσιας Αγοράς (εφεξής ο «Κανονισμός» ή «Κανονισμός Εκκαθάρισης») και την ανάγκη καθορισμού των χρεώσεων που αφορούν ιδίως ετήσια συνδρομή, τέλη Εκκαθάρισης και Διακανονισμού των Συναλλαγών και λοιπές χρεώσεις, που αφορούν την Εκκαθάριση Συναλλαγών Αγοράς Επόμενης Ημέρας και Ενδοημερήσιας Αγοράς,

ΑΠΟΦΑΣΙΖΕΙ

1. Κατηγοριοποίηση Άμεσων Εκκαθαριστικών Μελών για τις ανάγκες υπολογισμού τελών και χρεώσεων
2. Ορίζονται δύο κατηγορίες, A και Β, βάσει του συνολικού όγκου συναλλαγών των Άμεσων Εκκαθαριστικών Μελών με την ιδιότητα του Συμμετέχοντα κατά το προηγούμενο ημερολογιακό έτος. Ο συνολικός όγκος συναλλαγών περιλαμβάνει όλες τις ποσότητες ενέργειας που πωλήθηκαν ή αγοράστηκαν στην Αγορά Επόμενης Ημέρας και την Ενδοημερήσια Αγορά. Τα όρια των κατηγοριών λαμβάνονται ως:

* Κατηγορία Α: Έως 0,1 TWh ετησίως
* Κατηγορία Β: Άνω των 0,1 TWh ετησίως

1. Νέα Άμεσα Εκκαθαριστικά Μέλη για τα οποία δεν υπάρχουν δεδομένα για το προηγούμενο ημερολογιακό έτος, λογίζονται στην Κατηγορία Α.
2. Ετήσια Συνδρομή
3. Για τις παρεχόμενες από το Φορέα Εκκαθάρισης υπηρεσίες συμμετοχής στη διαδικασία εκκαθάρισης καταβάλλονται ως ετήσια συνδρομή, υπέρ του Φορέα Εκκαθάρισης:

α) Από κάθε Άμεσο Εκκαθαριστικό Μέλος της Κατηγορίας Α, ποσό χιλίων ευρώ (€1.000) πλέον ΦΠΑ.

β) Από κάθε Άμεσο Εκκαθαριστικό Μέλος της Κατηγορίας Β, ποσό πέντε χιλιάδων πεντακοσίων ευρώ (€5.500,00) πλέον ΦΠΑ.

γ) Από κάθε Γενικό Εκκαθαριστικό Μέλος ποσό δώδεκα χιλιάδων ευρώ (€12.000,00) πλέον ΦΠΑ.

1. Η καταβολή της Ετήσιας Συνδρομής για το πρώτο έτος συμμετοχής του αποτελεί προϋπόθεση για την ενεργοποίηση του Εκκαθαριστικού Μέλους. Το αντίστοιχο ποσό της Ετήσιας Συνδρομής υπολογίζεται αναλογικά για την περίοδο από την ημερομηνία βεβαίωσης απόκτησης της ιδιότητας του Εκκαθαριστικού Μέλους έως το τέλος του έτους.
2. Για κάθε επόμενο έτος του έτους ενεργοποίησης, η ετήσια συνδρομή καταβάλλεται ολοσχερώς τοις μετρητοίς δέκα (10) εργάσιμες ημέρες μετά την έναρξη κάθε έτους αναφοράς μέσω του αντίστοιχου Λογαριασμού Χρηματικού Διακανονισμού που τηρούν τα Εκκαθαριστικά Μέλη της EnExClear, στο Φορέα Χρηματικού Διακανονισμού που καθορίζεται από την EnExClear.
3. Δεν επιστρέφονται ποσά Ετήσιας Συνδρομής σε περίπτωση διαγραφής, αναστολής ή παραίτησης Εκκαθαριστικού Μέλους, ή μη δραστηριοποίησής του για οποιοδήποτε λόγο, κατά τη διάρκεια του έτους.
4. Τέλη Εκκαθάρισης Συναλλαγών
5. Κάθε Εκκαθαριστικό Μέλος καταβάλλει υπέρ του Φορέα Εκκαθάρισης ολοσχερώς τοις μετρητοίς, ως Τέλη Εκκαθάρισης Συναλλαγών, τα παρακάτω ποσά όπως ορίζονται σε σχέση με τον όγκο των εκκαθαρισμένων συναλλαγών στις Αγορές Ηλεκτρικής Ενέργειας του ΕΧΕ:

|  |  |
| --- | --- |
| **Αγορά** | **Τέλη Εκκαθάρισης Συναλλαγών** |
| **Αγορά Επόμενης Ημέρας** | € 0,020 / MWh πλέον ΦΠΑ |
| **Ενδοημερήσια Αγορά** | € 0,030 / MWh πλέον ΦΠΑ |

1. Η καταβολή των Τελών Εκκαθάρισης Συναλλαγών διενεργείται την επόμενη εργάσιμη ημέρα της Ημέρας Εκκαθάρισης μέσω του αντίστοιχου Λογαριασμού Χρηματικού Διακανονισμού που τηρούν τα Εκκαθαριστικά Μέλη της EnExClear, στο Φορέα Χρηματικού Διακανονισμού που καθορίζεται από την EnExClear κατά τις διαδικασίες της.
2. Χρέωση για τη Διατήρηση Λογαριασμού Εκκαθάρισης
3. Για τη διατήρηση Λογαριασμού Εκκαθάρισης σε ένα Εκκαθαριστικό Μέλος, καταβάλλεται από αυτό στο Φορέα Εκκαθάρισης χρέωση, ανερχόμενη στο ποσό των εκατόν είκοσι πέντε ευρώ (€125,00) πλέον ΦΠΑ ανά μήνα.
4. Η καταβολή του οφειλόμενου ποσού διενεργείται τη δεύτερη (2η) εργάσιμη ημέρα του ημερολογιακού μήνα που έπεται του μήνα αναφοράς μέσω του αντίστοιχου Λογαριασμού Χρηματικού Διακανονισμού που τηρούν τα Εκκαθαριστικά Μέλη της EnExClear, στο Φορέα Χρηματικού Διακανονισμού που καθορίζεται από την EnExClear κατά τις διαδικασίες της.
5. Χρέωση για την Διαχείριση Εγγυητικών Επιστολών
6. Για κάθε κατάθεση ή αντικατάσταση εγγυητικής επιστολής από Εκκαθαριστικό Μέλος, καταβάλλεται από αυτό στο Φορέα Εκκαθάρισης χρέωση που ανέρχεται στο ποσό των πενήντα ευρώ (€50,00) πλέον ΦΠΑ.
7. Η καταβολή του οφειλόμενου ποσού διενεργείται σε μηνιαία βάση, τη δεύτερη (2η) εργάσιμη ημέρα του ημερολογιακού μήνα που έπεται του μήνα αναφοράς, μέσω του αντίστοιχου Λογαριασμού Χρηματικού Διακανονισμού που τηρούν τα Εκκαθαριστικά Μέλη της EnExClear, στο Φορέα Χρηματικού Διακανονισμού που καθορίζεται από την EnExClear κατά τις διαδικασίες της.
8. Χρέωση για τις Κινήσεις Ασφαλειών σε Μετρητά
9. Για τις κινήσεις ασφαλειών σε μετρητά (νέες ασφάλειες ή επιστροφές ασφαλειών) από ένα Εκκαθαριστικό Μέλος, καταβάλλεται από αυτό στο Φορέα Εκκαθάρισης χρέωση, ανερχόμενη στο ποσό των τριάντα ευρώ (€30,00) πλέον ΦΠΑ ανά κίνηση.
10. Η καταβολή του οφειλόμενου ποσού διενεργείται την 2η εργάσιμη ημέρα από την ημέρα που έγινε η κίνηση, μέσω του αντίστοιχου Λογαριασμού Χρηματικού Διακανονισμού που τηρούν τα Εκκαθαριστικά Μέλη της EnExClear, στο Φορέα Χρηματικού Διακανονισμού που καθορίζεται από την EnExClear κατά τις διαδικασίες της.
11. Ισχύς Τελών και Χρεώσεων
12. Τα τέλη και χρεώσεις ισχύουν από την ημερομηνία που καθορίζεται με σχετική εγκριτική Απόφαση ΡΑΑΕΥ.
13. Τα ισχύοντα τέλη και χρεώσεις της EnExClear δημοσιεύονται από την ΕnExClear στον ιστότοπό της.